**Csanytelek Község Önkormányzata Csanytelek Község Önkormányzata**





Polgármesterétől J e g y z ő j é t ő l

***🖂 6647. Csanytelek, Volentér János tér 2.sz.*🕿 63/578-510; fax: 63/578-517.**

CS/1473-12/2024.

**E l ő t e r j e s z t é s**

**Csanytelek Község Önkormányzata Képviselő-testülete 2024. októberi alakuló ülésére**

**Tárgy:**  *a Csanyteleki Polgármesteri Hivatal szervezeti és működési szabályzata felülvizsgálata*

**Tisztelt Képviselő-testület!**

A Képviselő-testület a 19/2012. (III. 30.) Ökt határozatáva*l* döntött arról, hogy az önkormányzat és a hivatal jogszerű és szabályszerű működését biztosító, a hatályos vonatkozó központi és helyi jogszabályok változásakor az adott szabályzatok cseréjéről, hatálya megtartásáról a polgármesteri hivatal (mint a képviselő-testület döntéseinek végrehajtó szerve) vezetőjeként, az abban foglaltak betartásáról és betartatásáról gondoskodni és Képviselő-testület elé - a határozat végrehajtásáért felelősként - beterjeszteni köteles.

E határozat kiadása óta eltelt időszak alatt már több ízben is módosult egyrészt **az önkormányzat**, másrészt a képviselő-testület általa alapított **hivatal szervezeti és működési szabályzata**, amely az államháztartásról szóló 2011. évi CXCV. törvény 10. § (5) bekezdése és az államháztartásról szóló törvény végrehajtásáról szóló 368/2011. (XII. 31.) Kormányrendelet 13. §-ában foglaltak szerint készült el.

A *hivatal hatályos* ***alapító okiratában*** az alapító képviselő-testület által kiadott határozatában deklarált közfeladatok, a település lakossága közszolgáltatásokkal való ellátása érdekében (külön testületi döntésre) egyrészt határozattal való jóváhagyásra, másrészt (a jegyző saját hatáskörében) tájékoztatás céljából, tudomásul-vételre terjesztjük be felülvizsgálatra az Ügyrendi Bizottság elé véleményezésre a polgármesteri hivatal közfeladatok végrehajtását magában foglaló sza*bályzatait,* amelyek a hatályos vonatkozó jogszabályokhoz igazítottan, jegyzői hatáskörben (egyrészt mint a hivatal köztisztviselői felett munkáltatói jogokat gyakorlóként, másrészt a vonatkozó jogszabályokban előírtakat végrehajtó, és végrehajtást ellenőrző) alaptevékenysége keretében a

* *közigazgatási feladatok* megvalósítása,
* *közművelődési* (nyilvános községi és iskolai könyvtár, integrált közösségi színtér) közszolgáltatás nyújtása, és a
* *szabad kapacitás kihasználása*

mikéntjére ad választ. Az önkormányzat képviselő-testülete által az önkormányzatra alkotott helyi jogszabálytól (SZMSZ) elkülönített, a képviselő-testület által határozattal jóváhagyott, *önálló szervezeti és működési szabályzat tartalmazza a hivatal vezetője felelősségi körébe tartozó munka-folyamatok eljárás rendjét*, a munka- és tűzvédelmi előírások betartásának szabályait, a munkaköri leírásokat és egyéb olyan szabályokat, amelyek betartása, ill. betartatása nélkül működésképtelenné válna a szervezet. Ennek a formainak tűnő elkülönítésnek azért van jelentősége, mert mind a képviselő-testület, mind a jegyző csak a számára jogszabályokban meghatározott hatáskörben járhat el, mert ellenkező esetben hatáskör elvonás valósul meg, ami jogellenes.

A hivatal szervezeti és működési szabályzata, az ahhoz csatolt mellékletek és függelékek a jelenleg hatályos vonatkozó központi jogszabályokhoz való igazítása folyamatosan zajlik, igazodva a vonatkozó központi jogszabályokban foglaltakhoz. A jelenleg hatályos belső szabályzatok idén február és március hónapban történt felülvizsgálata október 1. napjával ismét változni fog, tekintettel arra, hogy minden szabályzat hatálya kiterjedt a Csanyteleki Roma Nemzetiségi Önkormányzatra is, amely viszont idén október 1. napjával -a közismert okok miatt – megszűnt.

Nagy jelentőséggel bír a hivatal **Pénzügyi ügyrendje**, amely a hivatal pénzügyi, gazdálkodási, ellenőrzési szabályzatainak sokaságát öleli fel, aminek naprakészsége elengedhetetlenül fontos a hivatal szabályos működése szempontjából, akárcsak a beszerzések, beruházások lebonyolítása szabályozásáról szóló külön szabályzatban foglaltak, vagy a *szabálytalanságok kezelése tárgykörében kiadott szabályzat*  és még sok más fontos dokumentum jelent garanciát az önkormányzat és hivatala jogszerű működéséhez, a működés törvényességének ellenőrzésével megbízott központi szervek által területi szervére delegált ellenőrzési jog

gyakorlásához (ÁSZ, Kormányhivatal, Államkincstár, belső ellenőr és más arra hivatott szerv képviselőjének) adva ezzel a feladatok végrehajtásához támpontot.

Legalább ekkora jelentőséggel bír a **Közszolgálati Szabályzat** és az ahhoz csatolt mellékletek és függelékek sora, amelyek a hivatal belső szabályozottságát hivatottak megjeleníteni azokban a szabályzatokban, amelyek a hivatal köztisztviselői, a közalkalmazottak és munkaviszonyban állók munkavégzése során végzett *adatkezelések* (akár személyes, akár közérdekű, akár elektronikus, akár személyi anyag, vagy iratkezelésről legyen szó), vagy a különféle juttatások, mint pl. a *képzettségi pótlék*, *a juttatás és az ezekkel összefüggő, a polgármester által gyakorolt egyetértési jog kiterjesztése* és még sok egyéb fontos igazgatásszervezési és annak végrehajtására irányuló, a teljesítmények mérését is szolgáló leírások sora áll rendelkezésre azok számára is, akik a nyilvánosságra hozott adattartalom iránt érdeklődést tanúsítanak, akár az önkormányzat honlapján, akár a hivatal hirdető-tábláján, vagy akár a nyilvános könyvtárban elhelyezett dokumentumokból is hozzájuthatnak közérdekű adatokat magukban foglaló szabályzatok tartalmához.

Az önkormányzat SZMSZ-e felülvizsgálatához hasonlóan javasoljuk a hivatal SZMSZ-e felülvizsgálatára megbízás adását az Ügyrendi Bizottság számára. A hivatal SZMSZ-ét a MÁK általa lefolytatott eljárásában az elmúlt években vizsgálta, rendben találta, így a szükségszerű módosítások utáni jóváhagyásra való beterjesztését javasoljuk.

**Tisztelt Képviselő-testület!**

Javasoljuk a beterjesztett tárgyi előterjesztésben és határozati javaslatban foglaltak megvitatása után változtatás nélküli jóváhagyását.

C s a n y t e l e k, 2024. október 07.

Tisztelettel:

................................................................... ......................................................................

Erhard Gyula Kató Pálné

Polgármester jegyző

**…/2024. (X. .. .) Ökt határozat**

**Tárgy:**  *a Csanyteleki Polgármesteri Hivatal szervezeti és működési szabályzata felülvizsgálata*

**H a t á r o z a t**

Csanytelek Község Önkormányzata Képviselő-testülete a település polgármestere és jegyzője által tárgyban benyújtott előterjesztésben foglaltakat megtárgyalta, elfogadta és megbízza az önkormányzat Ügyrendi Bizottságát a Csanyteleki Polgármesteri Hivatal Szervezeti és Működési Szabályzata felülvizsgálatával azzal a javaslattal, hogy azt a jegyző által beterjesztett változatban, mellékletekkel, függelékekkel együtt terjessze jóváhagyó javaslattal testület elé.

Végrehajtás határideje: 2024. november 30.

Végrehajtásért felelős: Kató Pálné jegyző és az Ügyrendi Bizottság Elnöke

Beszámolás határideje: végrehajtást követő testületi ülésen

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző és általa
* Ügyrendi Bizottság Elnöke (Helyben)
* Irattár