**Előterjesztés  
……………….. Önkormányzat Képviselő-testületének ülésére**

**Tárgy: A DAREH Önkormányzati Társulás Társulási Megállapodásának módosítása**

**Tisztelt Képviselő-testület!**

…………… Önkormányzata a Délkelet-Alföld Regionális Hulladékgazdálkodási Rendszer Létrehozását Célzó Önkormányzati Társulás (a továbbiakban: DAREH Önkormányzati Társulás) teljes jogú tagja.

A DAREH Önkormányzati Társulás legfőbb szerve, a Taggyűlés legutolsó ülését 2024. szeptember 11. napján tartotta, ahol az Önkormányzat döntését is igénylő határozatot hozott.

A Taggyűlés a 29/2024. (IX.11.) TGy. számú határozatában döntött a DAREH Önkormányzati Társulás Társulási Megállapodásának módosításáról, valamennyi tagönkormányzat képviselő-testülete általi elfogadást követő hónap utolsó napján történő hatálybalépéssel. A módosítás indokai a következők:

* a munkafolyamatok hatékonyabb elvégzése és a munkaszervezés jövőbeni eredményes koordinálása érdekében célszerű a Társulás székhelyének és egyúttal a Munkaszervezetnek az áthelyezése a Gyulai Polgármesteri Hivatalhoz.
* a Bizottságok hatékonyabb működése céljából az elnök személye mellett indokolt alelnök megválasztása is a Társulás Bizottságai vonatkozásában, aki az elnök akadályoztatása esetén a Bizottságot összehívja, illetve a Bizottság üléseiről készült jegyzőkönyvet aláírja.
* a Társulási Megállapodásnak a Közbeszerzési Bizottság elnökének személyére vonatkozó ellentétes rendelkezéseinek módosítása
* a hulladékgazdálkodási közfeladat önkormányzatoktól való elkerülésével indokolt a Társulási Megállapodás e közfeladat ellátására vonatkozó rendelkezésének hatályon kívül helyezése.
* kisebb technikai módosítások szükségessége
* Magyarország Alaptörvénye F) cikk (2) bekezdésének 2023. január 01. napján hatályba lépő módosítására figyelemmel szükséges a megye elnevezés helyett a vármegye elnevezés átvezetése.

A Taggyűlés egyben felkérte a tagönkormányzatokat, hogy a Társulási Megállapodás módosításához legalább minősített többséggel hozott határozatukban járuljanak hozzá 45 napon belül, és döntésükről a DAREH Önkormányzati Társulás Elnökét tájékoztassák.

Fentiekre tekintettel kérem a Tisztelt Képviselő-testületet, hogy a Társulási Megállapodás módosításáról döntést hozni szíveskedjen.

**Határozati javaslat**

…………….. Önkormányzatának Képviselő-testülete, mint a Délkelet-Alföld Regionális Hulladékgazdálkodási Rendszer Létrehozását Célzó Önkormányzati Társulás tagönkormányzata

1. a Társulás Megállapodás módosítását a határozat melléklete szerinti tartalommal jóváhagyja, és felhatalmazza a polgármestert, hogy a Társulási Megállapodás módosítást a Társulás Elnökének felhívására aláírja.
2. felkéri a polgármestert, hogy jelen határozatáról a Társulás Elnökét tájékoztassa.

**Végrehajtásért felelős:** ……………………. Önkormányzata polgármestere

**Határidő:** 2024. október 28.

………………….., 2024. szeptember …..

***…………………..***

polgármester

**MELLÉKLET**

**A Délkelet - Alföld   
  
Regionális Hulladékgazdálkodási Rendszer   
  
Létrehozását Célzó  
  
Önkormányzati Társulás**

**TÁRSULÁSI MEGÁLLAPODÁSÁNAK**

**MÓDOSÍTÁSA**

(A 29/2024. (IX.11.) TGy. számú határozat alapján)

A Délkelet-Alföld Regionális Hulladékgazdálkodási Rendszer Létrehozását Célzó Önkormányzati Társulás Taggyűlése a 29/2024. (IX.11.) TGy. számú határozatával a Társulási Megállapodást az alábbiak szerint módosította.

1. A Társulási Megállapodás 4.) pontja az alábbiak szerint módosul:

„4.) A Társulás székhelye: ***~~5900 Orosháza, Szabadság tér 4-6.~~*** ***5700 Gyula, Petőfi tér 3.”***

1. A Társulási Megállapodás 14.) pontja az alábbiak szerint módosul:

„14.) A Társulás tagjairól, azok képviseletéről, a helyettesítés rendjéről, a tagsági jogviszony keletkezésének és megszűnésének időpontjáról külön nyilvántartást kell vezetni, mely az SZMSZ függelékét képezi.

A nyilvántartás felfektetése és vezetése a munkaszervezeti feladatokat ellátó ***~~Orosházi Polgármesteri Hivatal~~ Gyulai*** ***Polgármesteri Hivatal*** feladata.”

1. A Társulási Megállapodás 28/A. pontja törlésre kerül:

***~~„28/A.) A Társulás ellátja a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 19. pontja szerinti hulladékgazdálkodási kötelező önkormányzati feladatot - ide nem értve a hulladékról szóló 2012. évi CLXXXV. törvény 35. § (1) bekezdése szerinti rendeletalkotási kötelezettséget - azon Tagtelepülések vonatkozásában, amelyek a feladat- és hatáskört a Társulásra átruházták.”~~***

1. A Társulási Megállapodás 42.) pontja az alábbiak szerint módosul:

„42.) A Társulás Elnöke megküldi:

* az aláírástól számított 15 napon belül a Társulási Megállapodást a székhely szerint illetékes Békés ***~~Megyei~~*** ***Vármegyei*** Kormányhivatalnak, valamint
* a Társulási Megállapodást a jóváhagyástól számított 8 napon belül (a Társulási Megállapodással együtt) a székhely szerint illetékes Magyar Államkincstár Békés ***~~Megyei~~*** ***Vármegyei*** Igazgatóságának (MÁK) bejegyzés céljából.”

1. A Társulási Megállapodás 58.) pontja az alábbiak szerint módosul:

„58.) A Társulás Elnökét (aki egyben a Taggyűlés ***~~és a Közbeszerzési Bizottság~~*** elnöke is) a Taggyűlés az önkormányzati képviselői minőségében delegált tagjai sorából választja meg. Az Elnök személyére a taggyűlés bármely tagja javaslatot tehet. A Társulás Elnökének megválasztásáról a Taggyűlés egyszerű többséggel dönt.

A Társulás Elnöke képviseli a Társulást. Távolléte, vagy akadályoztatása esetén a Társulás képviseletét, illetve a Taggyűlés ***~~és a Közbeszerzési Bizottság~~*** ülésén az elnöki teendőket külön meghatalmazás nélkül a Társulás Alelnöke látja el.

Az Elnök részletes feladatait és hatásköreit a Társulás Szervezeti és Működési Szabályzata határozza meg.”

1. A Társulási Megállapodás 60.) pontja az alábbiak szerint módosul:

„60.) A Taggyűlés 5 fős Pénzügyi Bizottságot hoz létre. A Pénzügyi Bizottság tagjait a Taggyűlés egyszerű többséggel választja meg, amelynek legalább 3 fő tagját a Taggyűlés tagjai sorából kell megválasztani. A Pénzügyi Bizottság elnökét ***és alelnökét*** a Taggyűlés választja meg a Társulás tagjai közül.”

1. A Társulási Megállapodás 60/A.) pontja az alábbiak szerint módosul:

„60/A.) A Közbeszerzési Bizottság ellátja a közbeszerzésekről szóló törvényben az Ajánlatkérőhöz, valamint az eljárást lezáró döntést meghozó szervhez rendelt feladatokat, a közbeszerzési törvényben, valamint a Társulás Közbeszerzési Szabályzatában meghatározott rendelkezések szerint.

A Közbeszerzési Bizottság 5 tagú.

A Bizottság tagjait, ***~~és~~*** elnökét ***és alelnökét*** a Taggyűlés tagjai sorából egyszerű többségű szavazatával választja meg.”

1. A Társulási Megállapodás 62.) pontja az alábbiak szerint módosul:

„62.) A Taggyűlés munkaszervezeti feladatait (döntések előkészítése, végrehajtás szervezése) ***~~az Orosházi Polgármesteri Hivatal~~*** ***a Gyulai Polgármesteri Hivatal*** látja el az Mötv. 95. § (4) bekezdése alapján.

1. A Társulási Megállapodás 64.) pontjának c.) alpontja az alábbiak szerint módosul:

„64.) *(A Taggyűlés ülését össze kell hívni)*

*…*

c.) a Békés ***~~Megyei~~*** ***Vármegyei*** Kormányhivatal vezetőjének kezdeményezésére.”

1. A Társulási Megállapodás 71.) pontja az alábbiak szerint módosul:

„71.) A Taggyűlés üléseiről az ***~~önkormányzati törvény~~*** ***Mötv.*** képviselő-testületi üléseinek jegyzőkönyveire vonatkozó szabályok szerinti jegyzőkönyvet kell készíteni. A jegyzőkönyvet a Társulás Elnöke és a Munkaszervezet vezetője írja alá. A jegyzőkönyvet az ülést követő 15 napon belül meg kell küldeni a Békés ***~~Megyei~~*** ***Vármegyei*** Kormányhivatalnak. A jegyzőkönyvre vonatkozó részletes szabályokat a Társulás Szervezeti és Működési Szabályzata tartalmazza.”

1. A Társulási Megállapodás 80.) pontja az alábbiak szerint módosul:

„80.) A Bizottság határozatképes, ha tagjainak többsége jelen van. Döntései határozatok.

A Bizottság tagjainak egy és egyenlő szavazata van. A határozat elfogadásához a jelen lévő tagok többségének igen szavazata szükséges.

A Bizottság üléseit elnöke, ***akadályoztatása esetén az alelnöke*** hívja össze. A Bizottság összehívását a Bizottság bármely tagja a napirend megjelölésével kezdeményezheti.

A Bizottság üléseiről az ***~~önkormányzati törvény~~*** ***Mötv.*** képviselő-testületi üléseinek jegyzőkönyveire vonatkozó szabályok szerinti jegyzőkönyvet kell készíteni. A jegyzőkönyvet a Bizottság elnöke, ***akadályoztatása esetén az alelnöke*** és a bizottsági tagok által aláírásra választott bizottsági tag írja alá. A jegyzőkönyvet az ülést követő 15 napon belül meg kell küldeni a Békés ***~~Megyei~~*** ***Vármegyei*** Kormányhivatalnak. A jegyzőkönyvre vonatkozó részletes szabályokat a Társulás Szervezeti és Működési Szabályzata tartalmazza.

A Bizottság ülései nyilvánosak, a zárt ülésre, valamint a titkos szavazásra vonatkozóan az Mötv. rendelkezései irányadóak.”

1. A Társulási Megállapodás jelen módosítással nem érintett pontjai változatlan tartalommal továbbra is hatályban maradnak.
2. Jelen Társulási Megállapodás módosítás valamennyi tagönkormányzat képviselő-testülete által történő elfogadását követő hónap utolsó napján lép hatályba.

Jelen Társulási Megállapodás módosítást – az 1. sz. mellékletben feltüntetett aláírási íveken – a Tagok 5 eredeti példányban jóváhagyólag aláírták.

………………, 20... ………………

**Záradék:**

A Társulási Megállapodás módosítást az alábbi képviselő-testületek hagyták jóvá és fogadták el előírásait önmagukra és testületeikre vonatkozó kötelező rendelkezésként:

|  |  |  |
| --- | --- | --- |
| **Sorsz.** | **Települési Önkormányzat Képviselő-testülete:** | **Módosított szöveget jóváhagyó határozat száma** |

**1. számú melléklet**

A Társulási Megállapodás módosítást a társulást alkotó települési önkormányzat képviselő-testülete nevében aláírásával látta el:

|  |  |  |
| --- | --- | --- |
| ***Sor- szám*** | ***Települési önkormányzat képviselő-testülete*** |  |