**Csanytelek Község Önkormányzata Jegyzőjétől**





***🖂 6647. Csanytelek, Volentér János tér 2.sz.***

**🕿 63/578-510; 63/578-512; 63/578-513; fax: 63/578-517; jegyzo@csanytelek.hu**

CS/323-6/2024.

**E l ő t e r j e s z t é s**

**Csanytelek Község Önkormányzata képviselő-testülete 2024. októberi alakuló ülésére**

**Tárgy:** *Délkelet-Alföldi Regionális Hulladékgazdálkodási Rendszer Létrehozását célzó Önkormányzati Társulás képviseletére felhatalmazás*

**Tisztelt Képviselő-testület!**

A Társulásban viselt tagságunkra tekintettel elkerülhetetlen a Képviselő-testület képviselete, melyhez szükséges a képviseletre való felhatalmazás, amely a Magyarország helyi önkormányzatairól szóló 2011. évi CVXXXIX. törvény 65. § rendelkezése ad támpontot, miszerint a Képviselő-testületet a település polgármestere jogosult személyesen képviselni.

Rövid történetei áttekintést adok a Társulás megalakulása óta eltelt időszakban adott és gyakorolt felhatalmazások alakulásáról.

A Társulás alakulását (2006. év ősze) követő 4 évben automatikusan jelent meg a Társulás ülésen a képviselő-testületet képviselve a település polgármestere, a vonatkozó akkor hatályos központi jogszabályban foglalt jogalapon.

A Társulás Társulási Megállapodása módosítása során került be a dokumentumba az az elvárás, miszerint az adott képviselő-testület határozatba foglalt döntése szerinti képviselet útján vesz részt a Társulás feladatellátásában.

Ennek megfelelve a Képviselő-testület a **4/2011. (I. 20.) Ökt határozatával**  adott felhatalmazást a tárgyi Társulásban a helyi önkormányzat Képviselő-testülete képviseletére jogosított Polgármester úr, távolléte esetén **Mucsi István alpolgármester úr** számára**,** mindkettőjük akadályoztatása esetére pedig **Pető Sándor Pénzügyi Ellenőrző, Foglalkoztatáspolitikai és Településfejlesztési Bizottság Elnöke** részére.

A Képviselő-testület 2014. október 27. napján megtartott alakuló ülésén a Képviselő-testület tagjai ismételten megválasztották Mucsi István urat alpolgármesternek, Pető Sándor képviselő urat pedig a Pénzügyi Ellenőrző, Foglalkoztatáspolitikai és Településfejlesztési Bizottság Elnökének és **71/2014. (XI. 28.) Ökt határozattal** ismét számukra adott megbízást a képviseleti feladat ellátására.

A 2019. október 13. napján megtartott önkormányzati választással új személyi összetétel miatt szükségszerűvé vált a Képviselő-testület által határozatba foglaltan **megbízást adni a települési önkormányzat képviseletére jogosított Polgármester úr** számára, akadályoztatása esetén helyettesítésére pedig **a Pénzügyi Ellenőrző, Foglalkoztatáspolitikai és Településfejlesztési Bizottság Elnöke, Gál Róbert önkormányzati képviselő úr személye** részére.

A mai (2024. október 11.) alakuló ülésen időszerűvé válik a leköszönt testület tagjai közül képviseletre jogosított önkormányzati képviselő helyett új képviseletre jogosító döntés meghozatala. Az eddigi gyakorlat szerint célszerű **a települési önkormányzat képviseletére jogosított Polgármester úr** részére, továbbá akadályoztatása esetén helyettesítésére pedig **a Pénzügyi Ellenőrző, Foglalkoztatáspolitikai és Településfejlesztési Bizottság Elnöke személye** részére felhatalmazást adni.

**Tisztelt Képviselő-testület!**

Javaslom az előterjesztésben foglaltak megvitatás utáni elfogadását és annak az alábbi határozatba való foglalását.

C s a n y t e l e k, 2024. október 07.

Tisztelettel:

................................................................

Kató Pálné jegyző

**…./2024. (X. ...) Ökt határozat**

**Tárgy:** *Délkelet-Alföldi Regionális Hulladékgazdálkodási Rendszer Létrehozását célzó Önkormányzati Társulás képviseletére felhatalmazás*

**H a t á r o z a t i javaslat**

Csanytelek Község Önkormányzata Képviselő-testülete megtárgyalta fenti tárgyú előterjesztésben foglaltakat és rögzíti, hogy a Képviselő-testület képviseletére a Magyarország helyi önkormányzatairól szóló 2011. évi CLXXXIX. törvény 65. §-a értelmében eljárva, *Csanytelek község önkormányzata képviseletére* **Erhard Gyula polgármester úr** jogosult, ezért a **DAREH Taggyűlésébe személyét delegálja**, *akadályoztatása esetén helyettesítésére* a **……………………….. képviselő urat, mint a Pénzügyi Ellenőrző, Foglalkoztatáspolitikai és Településfejlesztési Bizottság Elnökét** hatalmazza fel képviseleti joggal.

Határozatról értesítést kap:

* Dél-Alföldi Regionális Hulladékgazdálkodási Rendszer Önkormányzati Társulása Elnöke (Orosháza)
* Csanytelek Község Önkormányzata Képviselő-testület Tagjai (Helyben)
* Erhard Gyula polgármester
* Kató Pálné jegyző és általa
* Pénzügyi Ellenőrző, Foglalkoztatáspolitikai és Településfejlesztési Bizottság Elnöke (Helyben)
* Tápainé Karkas Krisztina a Hivatal Adó- és Pénzügyi Iroda Vezetője
* Irattár