**Csanytelek Község Önkormányzata Jegyzőjétől**





***🖂 6647. Csanytelek, Volentér János tér 2.sz.***

**🕿 63/578-510; 63/578-512; 63/578-513; fax: 63/578-517; jegyzo@csanytelek.hu**

CS/1473-2/2024.

**E l ő t e r j e s z t é s**

**Csanytelek Község Önkormányzata Képviselő-testülete 2024. októberi alakuló ülésére**

**Tárgy:** *Méltatlanná válásra vonatkozó szabályokról tájékoztatás*

**Tisztelt Képviselő-testület!**

Tájékoztatom Önöket arról, hogy a Képviselő-testület az általa kiadott határozatával, a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 38. § (1) bekezdésben foglaltak előfordulása esetén *az önkormányzati képviselő megbízatását megszünteti:*

*„****Méltatlanság miatt a képviselő-testület határozatával megszünteti annak az önkormányzati képviselőnek a megbízatását***

* *akit szándékos bűncselekmény miatt jogerősen szabadságvesztésre ítéltek;*
* *akinek az állammal, önkormányzattal szemben – a lehetséges jogorvoslati eljárások kimerítését követően*

*köztartozása áll fenn, és azt az erről szóló értesítés kézhezvételétől számított hatvan napon belül, részletfizetés vagy fizetési halasztás esetén az ezt engedélyező határozat rendelkezéseinek megfelelően nem rendezi;*

* *akinek a gazdasági társaságokról szóló törvény rendelkezései alapján a felszámolás során ki nem elégített követelésekért a bíróság jogerősen megállapította a felelősségét és a bírósági határozat szerinti helytállási kötelezettségét nem teljesítette;*
* *aki a vele szemben megindított bírósági eljárást lezáró jogerős bírósági döntés végrehajtását akadályozza, vagy azt neki felróható módon elmulasztja;*
* *aki az Mötv. 36. §-ában szabályozott összeférhetetlenségi okot nem hozza a képviselő-testület tudomására.”*

**A képviselő-testület tagjai a méltatlanná válásukra vonatkozó szabályokat, a legfontosabb okokat az Mötv. 38. § (2)-(5) bekezdése tartalmazza:**

(2)bekezdés:  *„Az önkormányzati képviselő köteles az (1) bekezdés a)-g) pontjában foglaltakról, a jogerős ítélet kézhezvételétől vagy az (1) bekezdés d) és e) pontjában foglaltak beálltától számított három napon belül tájékoztatni a képviselő-testületet és a kormányhivatalt.*

(3)bekezdés: „*A büntetőeljárásról szóló törvényben foglaltakra figyelemmel az eljáró bíróság az önkormányzati képviselő bűnösségét megállapító jogerős ítélet meghozataláról haladéktalanul tájékoztatja a képviselő-testületet és a kormányhivatalt.*

(4) bekezdés: „*Az önkormányzati képviselő megválasztásától számított harminc napon belül köteles kérelmezni felvételét az adózás rendjéről szóló törvényben meghatározott köztartozásmentes adózói adatbázisba (a továbbiakban: adatbázis). Az önkormányzati képviselő az adatbázisba történő felvételére irányuló kérelme benyújtásának hónapját követő hónap utolsó napjáig köteles a képviselő-testületnél igazolni az adatbázisba való felvételének megtörténtét. Amennyiben az állami adóhatóság az adatbázisba történő felvételt követően megállapítja, hogy az önkormányzati képviselő az adatbázisba történő felvétel feltételeinek nem felel meg, az adatbázisból törli, amelyről írásban értesíti a képviselő-testületet és a kormányhivatalt.”*

(5) bekezdés: *„A méltatlansági eljárásra egyebekben a 37. § (2)-(7) bekezdésében foglaltakat kell megfelelően alkalmazni.”*

Az Mötv. 40. § (3) bekezdése szerint a **képviselő-testület bizottságának nem képviselő tagjára** az önkormányzati képviselőkre vonatkozó méltatlansági szabályokat kell alkalmazni azzal az eltéréssel, hogy a képviselő-testület a méltatlansági feltételek beálltát követő ülésén köteles az érintett bizottságban tagságot viselő tagságát megszüntetni. A képviselő-testület döntése ellen jogorvoslatnak helye nincs.

**A polgármesterre vonatkozó méltatlansági szabályokat, a legfontosabb méltatlansági okokat az Mötv. 72. § (4) bekezdése tartalmazza:**

*„ A polgármesterre megfelelően alkalmazni kell az önkormányzati képviselőre vonatkozó összeférhetetlenségi, méltatlansági, vagyonnyilatkozat-tételi szabályokat azzal, hogy a polgármester nem lehet más önkormányzatnál polgármester, alpolgármester, települési önkormányzati képviselő, megyei közgyűlés elnöke, alelnöke, kivéve, hogy a fővárosi kerületi polgármester a fővárosi közgyűlés tagja. A fővárosi kerületi polgármester nem lehet főpolgármester, valamint főpolgármester-helyettes.”*

A fentiek alapján szükséges ezen előterjesztés 1. melléklete szerinti tartalommal *a méltatlanná válásra vonatkozó nyilatkozat kitöltése,* melyben az önkormányzati képviselő, polgármester, alpolgármester nyilatkozik, hogy a méltatlanság esetei jelenleg nem állnak fenn személyükre vonatkozóan.

Az Mötv. 29. § (1) bekezdése, d) pontja értelmében *az önkormányzati képviselő megbízatása megszűnik a méltatlanság megállapításával.*

Az Mötv. 69. § (1) bekezdése d) pontja szerint *a polgármester e tisztsége megszűnik a méltatlanság megállapításával.*

Az Mötv. 79.§ (2) bekezdése szerint *a polgármester jogállására vonatkozó szabályokat az alpolgármesterre is megfelelően alkalmazni kell.*

Tájékoztatom a Tisztelt Képviselő-testület tagjait, hogya Képviselő-testület által **az érintettre vonatkozó *méltatlanság kimondásával megszűnik* az önkormányzati képviselő, polgármester, alpolgármester tisztsége.**

Az érintettek könnyebb eligazodása érdekében a tárgyi előterjesztéshez csatolom a NAV vonatkozó tájékoztatóját, amely megkönnyíti a jogszabályban foglaltak értelmezhetőségét.

**Tisztelt Képviselő-testület!**

Indítványozom az előterjesztésben foglaltak határozathozatal nélküli tudomásulvételét.

C s a n y t e l e k, 2024. október 07.

Tisztelettel:

......................................................................

Kató Pálné

jegyző

CS/................/2024. előterjesztés 1. melléklete

**Nyilatkozat**

Alulírott, ...................................................................... (név) ...................................................................... szám alatti lakos) büntetőjogi felelősségem tudatában nyilatkozom, hogy a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 38. § (1) bekezdésben foglalt - alábbiakban felsorolt - esetekről szóló jegyzői tájékoztatót tudomásul vettem.

Mötv. 38. § (1) bekezdése:

*„****Méltatlanság miatt a képviselő-testület határozatával megszünteti annak az önkormányzati képviselőnek a megbízatását***

* *akit szándékos bűncselekmény miatt jogerősen szabadságvesztésre ítéltek;*
* *akinek az állammal, önkormányzattal szemben – a lehetséges jogorvoslati eljárások kimerítését követően – köztartozása áll fenn, és azt az erről szóló értesítés kézhezvételétől számított hatvan napon belül – részletfizetés vagy fizetési halasztás esetén az ezt engedélyező határozat rendelkezéseinek megfelelően – nem rendezi;*
* *akinek a gazdasági társaságokról szóló törvény rendelkezései alapján a felszámolás során ki nem elégített követelésekért a bíróság jogerősen megállapította a felelősségét és a bírósági határozat szerinti helytállási kötelezettségét nem teljesítette;*
* *aki a vele szemben megindított bírósági eljárást lezáró jogerős bírósági döntés végrehajtását akadályozza, vagy azt neki felróható módon elmulasztja;*
* *aki az Mötv. 36. §-ában szabályozott összeférhetetlenségi okot nem hozza a képviselő-testület tudomására.”*

Mötv. 36. § (1) bekezdése:

„**Az önkormányzati képviselő, valamint a képviselő-testület bizottságának nem képviselő tagja nem folytathat olyan tevékenységet, amely a feladatainak ellátásához szükséges közbizalmat megingathatja, továbbá nem lehet**

a)országgyűlési képviselő, valamint aki olyan tisztséget tölt be, olyan feladatot lát el, amelyre kinevezését, megbízatását az Országgyűléstől, köztársasági elnöktől, Kormánytól, Kormány tagjától vagy az Országgyűlés, Kormány alárendeltségébe tartozó szervtől (vezetőjétől) kapta, kivéve

aa) ha ezen megbízatás keretében tudományos, oktatói, művészeti, lektori, szerkesztői, valamint a jogi oltalom alá eső szellemi tevékenységet lát el;

ab)egészségügyi intézmény főigazgatója, gazdasági vezetője, orvos, egészségügyi dolgozó, köznevelési intézmény vezetője, foglalkoztatottja, szociális intézmény vezetője, foglalkoztatottja, gyermekjóléti és gyermekvédelmi intézmény vezetője, foglalkoztatottja;

b)központi államigazgatási szerv vezetője, köztisztviselője;

c)kormánytisztviselő;

d)a Magyar Honvédség, a Katonai Nemzetbiztonsági Szolgálat hivatásos vagy szerződéses állományú tagja, rendvédelmi szerv, az Országgyűlési Őrség vagy a Nemzeti Adó- és Vámhivatal hivatásos állományú tagja;

e)jegyző (főjegyző), aljegyző, polgármesteri hivatal vagy közös önkormányzati hivatal köztisztviselője, alkalmazottja;

f) más települési önkormányzatnál képviselő;

g)más települési önkormányzatnál polgármester, alpolgármester;

h)a helyi önkormányzat által alapított vagy tulajdoni részesedésével működő gazdasági társaság, továbbá a helyi önkormányzat tulajdoni részesedésével működő gazdasági társaság által alapított gazdasági társaság legfőbb szervének, ügyvezetésének tagja, személyes közreműködője, képviselet ellátására jogosultja;

i) médiatartalom-szolgáltató természetes személy, továbbá jogi személy, valamint gazdasági társaság legfőbb szervének, ügyvezetésének tagja, személyes közreműködője, képviselet ellátására jogosultja.

(2)bekezdés: „A települési önkormányzati képviselő nem lehet a megyei közgyűlés elnöke, alelnöke, főpolgármester, főpolgármester helyettes.”

**A CS/.........../2024.** iktatószám alatt kiadott jegyzői **előterjesztésben foglalt tájékoztatót tudomásul vettem, anyagi- és büntetőjogi felelősségem tudatában nyilatkozatom, hogy**

* szándékos bűncselekmény elkövetése miatt jogerősen \***szabadságvesztésre ítéltek/nem ítélek,**
* az állammal, önkormányzattal szemben köztartozásom \***nem áll fenn/fenn áll***,*
* a gazdasági társaságokról szóló törvény rendelkezései alapján a felszámolás során velem szemben ki nem elégített követelések \***nincsenek/vannak***,*
* a velem szemben megindított bírósági eljárást lezáró jogerős bírósági döntés végrehajtását \***nem akadályoztam/akadályoztam***,*
* az Mötv. 36. §-ban szabályozott összeférhetetlenségi okot a képviselő-testület tudomására hoztam \***igen-nem***.*

(\*kérem a megfelelő szöveget aláhúzással jelölni!)

Egyúttal nyilatkozom, hogy amennyiben velem szemben *összeférhetetlenségi*, *méltatlansági ok* merülne fel, úgy azt haladéktalanul bejelentem az illetékes szerv felé.

C s a n y t e l e k, 2024. október 11.

------------------------------------------------------

nyilatkozattevő sajátkezű aláírása