# ***Csanytelek Község Önkormányzata Jegyzőjétől***





*6647 Csanytelek, Volentér János tér 2.*

## *🖀: 63/578-512, 06/20/3142365 Email: jegyzo@csanytelek.hu*

CS/1406-1/2024.

**E l ő t e r j e s z t é s**

**Csanytelek Község Önkormányzata Képviselő-testülete 2024. októberi alakuló ülésére**

**Tárgy:**  *Alsó- Tisza-menti Önkormányzati Társulás Társulási Tanácsába képviselőként delegált személy megbízására*

*vonatkozó tájékoztatás*

**Tisztelt Képviselő-testület!**

Tájékoztatom Önöket arról, hogy önkormányzatunk alapító tagja és székhelye az Alsó- Tisza-menti Önkormányzati Társulásnak (a továbbiakban: Társulást), melyet Csongrád járás 4 települése (Csongrád város, Felgyő, Tömörkény és Csanytelek községek) Társulási Megállapodás megkötésével hoztak létre, amely jelenleg is működik. A Társulás legfőbb szerve a *Társulás Társulási Tanácsa,* melynek vezetője az *Elnök,* mely tisztséget a Társulás székhely települése *polgármestere tölt be* (szokásjog szerint) akként, hogy személyét a Társulás Tagjai sorai közül választják meg, akárcsak a helyettesítését ellátó Alelnök személyét.

Közismert, hogy a 2024. június 09. napján településünkön is lezajlott az önkormányzati képviselő és polgármester választás, melynek eredményeként *változás nem történt a polgármesteri tisztséget betöltő személyében,* viszont ennek ellenére elkerülhetetlen tárgyi határozatba foglalt eljárás lefolytatása. Ennek oka, a több központi jogszabályban foglaltaknak való megfelelésen túl, a Magyar Államkincstár Csongrád-Csanád Vármegyei Igazgatósága által vezetett törzskönyvi nyilvántartásba való változás bejegyeztetése, a képviseleti joggal bíró személyi változás bejelentése akként, hogy a regnáló polgármesteri jogviszony 2024. szeptember 30. napján 24 órakor megszűnik és október 1. napján 0 órakor új jogviszony kezdődik, mely rendelkezést értelemszerűen az Elnök személyére és a Tagokra is alkalmazni kell. A többi 3 tagönkormányzat polgármesteri tisztsége esetében sem következett be személyi változás, viszont a Társulás Társulási Megállapodását ennek ellenére mind a 4 tagönkormányzat határozatába foglalt előzetes véleménye ismeretében, annak megjelenítésével kell (a novemberi ülésen) a Társulásnak módosítania.

A Társulás működését elsősorban a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) szabályozza, melynek 93. § 2. pontja értelmében *a Társulási Megállapodás tartalmazza* (többek között) *a társulás tagjainak nevét, székhelyét, képviselőjét, akinek személyén* az Mötv. 41. § (1) bekezdését alkalmazva, a polgármestert kell érteni, mivel ezen szakasz rögzíti, hogy *a helyi önkormányzat képviselő-testületét a polgármester képviseli.* A Társulási Tanácsot a társult 4 önkormányzat képviselő-testületei által *delegált tagok alkotják*. A Társulás az önkormányzat képviselő-testülete *szervei közé sorolását, az önkormányzati határkör társulásra való átruházását, az alól való kivételeket*  az Mötv. 42. § több pontja is szabályozza.

Az eddigi bevált gyakorlat szerint mind a 4 tagönkormányzat a Társulás Társulási Tanácsába *képviselői joggal bíró polgármester személyét jelölte és egyben delegálta a tanács ülésén való részvételi és döntéshozatali rendben,* az Mötv. 88. § (1) bekezdés alapján eljárva.

A Társulásba való *delegálás joga a képviselő-testületet illeti,* melynek módja, a delegált személy (a polgármester) megbízásának határozatba való rögzítése, mellyel a település polgármestere igazolni tudja a képviseleti joga gyakorlásának jogalapját. A delegálás határozott időtartamhoz kötött, mivel az Mötv. 28. (1) bekezdése, a 63. §-a akként rendelkezik, hogy a *polgármester és a helyi önkormányzati képviselők jogai és kötelezettségei a megválasztással keletkeznek és a megbízatás megszűnésével érnek véget.* Ez a tétel az Alaptörvény 35. cikk (3) bekezdéséből vezethető le, miszerint a **polgármester megbízatása az új polgármester megválasztásáig tart.** Itt jegyzem meg, hogy az Mötv. 146/J. §-a értelmében, a 2024. évi választás (amely június 9. napján zajlott le), ettől való eltérést határoz meg, miszerint az önkormányzati képviselők és polgármesterek megválasztása időpontján, a jogok gyakorlása és kötelezettségek teljesítése esetén 2024. október 1. napját kell mindenkor alkalmazni.

Összefoglalva, a fentiekre tekintettel a Társulásba az előző ciklus időszakára delegált tagönkormányzatot képviselni jogosult polgármester képviseleti joga megszűnik a fent írtak szerint, így szükségessé válik az *új jogviszonyát kezdő polgármester személyének képviseleti joga alapján a Társulás Társulási Tanácsába való delegálása.*

**Tisztelt Képviselő-testület!**

Indítványozom a tárgyi előterjesztésben, annak határozati javaslatában foglaltak megvitatását és változtatás nélküli jóváhagyását, annak Atmöt elé terjesztését.

C s a n y t e l e k, 2024. szeptember 19.

Tisztelettel: ...............................................................

Kató Pálné jegyző

**…/2024. (X. . ..) Ökt határozat**

**Tárgy:**  *Az Alsó- Tisza-menti Önkormányzati Társulás Társulási Tanácsába képviselő személyének delegálása*

**H a t á r o z a t i javaslat**

**Csanytelek Község Önkormányzata Képviselő-testülete** megtárgyalta fenti tárgyban benyújtott előterjesztésben foglaltakat és az alábbi döntést hozta.

1. A Képviselő-testület a Magyarország helyi önkormányzatairól szóló 2011. évi CLXXXIX. törvény 92. § (2) bekezdésében foglaltak szerint eljárva, az

**Alsó- Tisza-menti Önkormányzati Társulás Társulási Tanácsába**

***Erhard Gyula polgármester úr személyét***

***(képviseleti joga*** gyakorlásán túl)

***delegálja***

a tagönkormányzati érdekek érvényesítésére. A megbízás időtartama: 2024. október 11. napjától a polgármesteri tisztség megszűnéséig tart.

1. A Képviselő-testület felhívja a település jegyzőjét, mint a Társulás Feladatellátóját arra, hogy a Társulás Társulási Tanácsa személyi összetétele változásából eredően tegye meg a szükséges intézkedést (a Társulás Társulási Megállapodása felülvizsgálata, a Magyar Államkincstár Csongrád-Csanád Vármegyei Igazgatósága felé törzskönyvi nyilvántartáson való változás átvezettetés, stb.).

Végrehajtás határideje: folyamatos, a tagönkormányzatok alakuló ülésén hozott döntése szerint

Végrehajtásért felelős: Kató Pálné jegyző

Beszámolás határideje: a feladat végrehajtását követő soros ülésen

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Alsó- Tisza-menti Önkormányzati Társulás Társulási Tanácsa Tagjai (Székhelyén)
* Erhard Gyula polgármester
* Kató Pálné jegyző és általa
* Magyar Államkincstár Csongrád-Csanád Vármegyei Igazgatósága (Szeged)
* Tápainé Karkas Krisztina a Csanyteleki Polgármesteri Hivatal Adó- és Pénzügyi Iroda Vezetője (Helyben)
* Irattár