**Csanytelek Község Önkormányzata Jegyzőjétől**





***🖂 6647. Csanytelek, Volentér János tér 2.sz.***

**🕿 63/578-510; 63/578-512; 63/578-513; fax: 63/578-517; jegyzo@csanytelek.hu**

CS/1473-14/2024.

**E l ő t e r j e s z t é s**

**Csanytelek Község Önkormányzata Képviselő-testülete 2024. októberi alakuló ülésére**

**Tárgy:** *Összeférhetetlenségre vonatkozó szabályokról tájékoztatás*

**Tisztelt Képviselő-testület!**

Tájékoztatom Önöket arról, hogy Magyarország helyi önkormányzatairól szóló 2011. évi CLXXXIX. törvény a (továbbiakban: Mötv.) 37. § (1) bekezdése értelmében az *önkormányzati képviselő az összeférhetetlenségi okot a megválasztásától vagy az összeférhetetlenségi ok felmerülésétől számított harminc napon belül a* *köteles megszüntetni.*

A képviselő-testület tagjaira vonatkozó összeférhetetlenségi szabályokat, a legfontosabb összeférhetetlenségi okokat az Mötv. 36. § (1) bekezdése az alábbiak szerint tartalmazza:

Mötv. 36. § (1) bekezdése:

„**Az önkormányzati képviselő, valamint a képviselő-testület bizottságának nem képviselő tagja nem folytathat olyan tevékenységet, amely a feladatainak ellátásához szükséges közbizalmat megingathatja, továbbá nem lehet**

a)országgyűlési képviselő, valamint aki olyan tisztséget tölt be, olyan feladatot lát el, amelyre kinevezését, megbízatását az Országgyűléstől, köztársasági elnöktől, Kormánytól, Kormány tagjától vagy az Országgyűlés, Kormány alárendeltségébe tartozó szervtől (vezetőjétől) kapta, kivéve

aa)ha ezen megbízatás keretében tudományos, oktatói, művészeti, lektori, szerkesztői, valamint a jogi oltalom alá eső szellemi tevékenységet lát el;

ab)egészségügyi intézmény főigazgatója, gazdasági vezetője, orvos, egészségügyi dolgozó, köznevelési intézmény vezetője, foglalkoztatottja, szociális intézmény vezetője, foglalkoztatottja, gyermekjóléti és gyermekvédelmi intézmény vezetője, foglalkoztatottja;

b) központi államigazgatási szerv vezetője, köztisztviselője;

c) kormánytisztviselő;

d)a Magyar Honvédség, a Katonai Nemzetbiztonsági Szolgálat hivatásos vagy szerződéses állományú tagja, rendvédelmi szerv, az Országgyűlési Őrség vagy a Nemzeti Adó- és Vámhivatal hivatásos állományú tagja;

e)jegyző (főjegyző), aljegyző, polgármesteri hivatal vagy közös önkormányzati hivatal köztisztviselője, alkalmazottja;

f) más települési önkormányzatnál képviselő;

g) más települési önkormányzatnál polgármester, alpolgármester;

h)a helyi önkormányzat által alapított vagy tulajdoni részesedésével működő gazdasági társaság, továbbá a helyi önkormányzat tulajdoni részesedésével működő gazdasági társaság által alapított gazdasági társaság legfőbb szervének, ügyvezetésének tagja, személyes közreműködője, képviselet ellátására jogosultja;

i) médiatartalom-szolgáltató természetes személy, továbbá jogi személy, valamint gazdasági társaság legfőbb szervének, ügyvezetésének tagja, személyes közreműködője, képviselet ellátására jogosultja.

(2)bekezdés: „A települési önkormányzati képviselő nem lehet a megyei közgyűlés elnöke, alelnöke, főpolgármester, főpolgármester helyettes.”

Az Mötv. 37. § (1)-(2) bekezdése rendelkezik az *önkormányzati képviselő összeférhetetlenségi oka megszüntetése* érdekében teendő intézkedések eljárásrendjéről.

Az Mötv. 37. § (3) bekezdése értelmében az önkormányzati képviselő **összeférhetetlenségének megállapítását bárki kezdeményezheti a polgármesternél**, aki az összeférhetetlenséggel kapcsolatos feladatokat ellátó bizottságnak haladéktalanul továbbítja azt, annak kivizsgálására.

Az Mötv. 37. § (7) bekezdése alapján az önkormányzati képviselő tisztsége a képviselő-testület összeférhetetlenséget megállapító határozata – ha az ellen a rendelkezésre álló határidő alatt jogorvoslat iránti kérelemmel nem éltek – meghozatalának napján, jogorvoslati kérelem előterjesztése esetén a jogerős bírósági döntés napján szűnik meg.

A polgármesterre vonatkozó összeférhetetlenségi szabályokat, a legfontosabb összeférhetetlenségi okokat az Mötv. 72. §-a tartalmazza:

Az Mötv. 72. § (2) bekezdése:„Az 1500 fő feletti lakosságszámú település főállású polgármestere *tudományos, oktatói, lektori, szerkesztői, művészeti és jogi oltalom alá eső szellemi tevékenység kivételével* egyéb, munkavégzésre irányuló jogviszonyt nem létesíthet, más kereső foglalkozást nem folytathat, nem lehet gazdasági társaság személyesen közreműködő tagja.

(4)bekezdés: „A polgármesterre megfelelően alkalmazni kell az önkormányzati képviselőre vonatkozó összeférhetetlenségi, méltatlansági, vagyonnyilatkozat-tételi szabályokat azzal, hogy a polgármester nem lehet más önkormányzatnál polgármester, alpolgármester, települési önkormányzati képviselő, megyei közgyűlés elnöke, alelnöke, kivéve, hogy a fővárosi kerületi polgármester a fővárosi közgyűlés tagja. A fővárosi kerületi polgármester nem lehet főpolgármester, valamint főpolgármester-helyettes.”

Az Mötv. 29. § (1) bekezdése, c) pontja értelmében *az önkormányzati képviselő megbízatása megszűnik az összeférhetetlenség kimondásával.*

Az Mötv. 69. § (1) bekezdése c) pontja szerint *a polgármester e tisztsége megszűnik az összeférhetetlenség kimondásával.*

Az Mötv. 79. § (2) bekezdése rögzíti, hogy *a polgármester jogállására vonatkozó szabályokat az alpolgármesterre is megfelelően alkalmazni kell,* tehát az összeférhetetlenség megállapítására is.

A Képviselő-testület általaz **összeférhetetlenség határozatba foglalásával *megszűnik az önkormányzati képviselő, polgármester, alpolgármester tisztsége.***

**Tisztelt Képviselő-testület!**

Indítványozom az előterjesztésben foglaltak változtatás és határozathozatal nélküli tudomásulvételét.

C s a n y t e l e k, 2024. október 07.

Tisztelettel:

......................................................................

Kató Pálné

jegyző