**Csanytelek Község Önkormányzata Csanytelek Község Önkormányzata**





Polgármesterétől J e g y z ő j é t ő l

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

-------------------------------------------------------------------------------------------------------

CS/1473-13/2024.

**E l ő t e r j e s z t é s**

**Csanytelek Község Önkormányzata Képviselő-testülete 2024. októberi alakuló ülésére**

**Tárgy:** *az Alsó-Tisza Vidék Fejlesztéséért Egyesületbe képviselő delegálása*

**Tisztelt Képviselő-testület!**

Tájékoztatjuk Önöket arról, hogy Csanytelek Község Önkormányzata Képviselő-testülete 72/2007. (IX. .26.) Ökt határozatával csatlakozott az Alsó-Tisza Vidék Fejlesztéséért Helyi Közösségéhez.

A szentesi és csongrádi kistérség településeit lefedő helyi közösség fő célként tűzte ki a *helyi mezőgazdasági termékek piacra jutásának segítését*, valamint a *turizmus területén történő összehangolt fejlesztések megvalósítását,* amelyek az Új Magyarország Vidékfejlesztési Programjához kapcsolódó Európai Uniós támogatások felhasználásával valósultak meg.

A megalakult helyi közösség 2007. októberében benyújtott stratégiai vázlata alapján a Földművelésügyi és Vidékfejlesztési Minisztériumtól, mint Irányító Hatóságtól (a továbbiakban: IH) megkapta az előzetesen elismert vidékfejlesztési akciócsoport címet (a továbbiakban: akciócsoport). Az akciócsoport az IH iránymutatásával 2008. január 21-én kezdte meg azt a tervezési munkát, amelynek feladata - az IH által előírt és országosan egységes eljárásrend alapján – az akciócsoport működési területére vonatkozó helyi vidékfejlesztési stratégia kidolgozása.

A Leader Akciócsoport és a HVK között a rendelkezésre álló források tekintetében alakult ki különbség. Non-profit jelleggel működő jogi személyiségű szervezeti formát kellett kialakítani, egymillió forint induló tőkével, mely összeg befizetését a *települési önkormányzatok lakosság arányosan vállalták.* Az akciócsoportban résztvevő tagok az *egyesületi forma kialakítása* mellett döntöttek.

A Képviselő-testület a 28/2008. (IV. 28.) Ökt határozatával

* csatlakozott alapító tagként az Alsó- Tisza Vidék Fejlesztéséért Egyesülthez és
* elfogadta annak alapszabályzatát, továbbá
* vállalta lakosságarányosan az önkormányzat költségvetése terhére az éves tagdíj összegének megfizetését, valamint
* döntött a Egyesületbe delegáltként résztvevő képviselő személyéről: az önkormányzat *polgármestere, akadályoztatása esetére, az alpolgármester személyét megjelölve.*

Több pályázaton is eredménnyel vettünk részt, melynek korábbi támogatási összegét tárgyi eszközök beszerzésére (rendezvénysátor 1.5 millió Ft) fordítottuk. Az Egyesület a községi játszótér kialakításhoz 3,5 millió Ft-tal járult hozzá. Megvalósult a települési volt varroda épülete (Kossuth L. utca 15/F. sz.) külső- belső részleges felújítása, valamint az épület környezetében lévő járda díszburkolatra való cseréjének kivitelezése 2022. júliusában. A járda 2.035.000.- Ft, az épület külső-belső felújítása 4-4 millió, összesen 8 millió Ft, mindösszesen több mint 10 millió Ft támogatást jelent, melyhez közel 3 millió Ft önrész társult.

2023. augusztusában fejeződött be a Kossuth L. u. 34. sz. alatt lévő ingatlan részleges belső felújítása, amelyhez 5.976.740.- Ft pályázati forrás állt rendelkezésre és 1.106.117.- Ft önerőre nyújtott fedezetet az önkormányzat költségvetése.

Ezzel arányban áll az éves tagdíj, melynek összege: egy lakosra 12.- Ft-tal számolva, évi 30.000.- Ft kiadást jelentett az önkormányzat adott évi költségvetésében, amely 2021. évtől kezdődően évi 5.000.- Ft-ra változott.

**Tisztelt Képviselő- testület!**

Indítványozzuk a tárgyi előterjesztésben és határozati javaslatban foglaltak megvitatását és változtatás nélküli elfogadását.

C s a n y t e l e k, 2024. október 07.

Tisztelettel:

............................................................ ...................................................................... Erhard Gyula polgármester Kató Pálné jegyző

**…/2024. (X. ...) Ökt határozat**

**Tárgy:** *Alsó-Tisza Vidék Fejlesztéséért Egyesületbe képviselő delegálása*

**Határozati j a v a s l a t**

Csanytelek Község Önkormányzata Képviselő-testülete az *Alsó-Tisza Vidék Fejlesztéséért Egyesületbe* alapító tagként résztvevő önkormányzat képviseletére jogosított **Erhard Gyula polgármester urat**, akadályoztatása esetére a település **Alpolgármesterét bízza meg a település érdekeinek érvényesítésére 2024. október 11. napjától.** A megbízás visszavonásig érvényes.

Határozatról értesítés kap:

* Kató Pálné jegyző és általa
* Csanytelek Község Önkormányzata Képviselő-testülete Tagjai (Helyben)
* Alsó-Tisza Vidék Fejlesztéséért Egyesület (6640 Csongrád, Kossuth tér 7. sz.)
* Erhard Gyula polgármester
* Csanytelek Község Önkormányzata Alpolgármestere
* Irattár