# ***Csanytelek Község Önkormányzata Jegyzőjétől***





*6647 Csanytelek, Volentér János tér 2. sz.*

## *🖀: 63/578-512, 06/20/3142365 Email: jegyzo@csanytelek.hu*

CS/1320-2/2024.

**E l ő t e r j e s z t é s**

**Csanytelek Község Önkormányzata Képviselő-testülete**

**2024. októberi ülésére**

**Tárgy:**  *Csanytelek Község Önkormányzata és a Csanyteleki Polgármesteri Hivatal 2024. évi költségvetése tervezése belsőellenőri szabályszerűségi vizsgálatáról szóló jelentésének jóváhagyása*

**Tisztelt Képviselő-testület!**

Tájékoztatom Önöket arról, hogy a Belsőellenőr az 2024. évi ellenőrzési tervben foglaltaknak megfelelve elvégezte a tárgyban jelölt két szervezet 2024. évre vonatkozó önkormányzati költségvetés tervezésével összefüggő szabályszerűségi vizsgálatát, melyet ezen előterjesztéshez 1. mellékletként csatolt dokumentumban foglalt össze.

A belső ellenőr tüzetesen vizsgálta az önkormányzat és az önkormányzati hivatal 2024. évi költségvetéséről szóló 2/2024. (II. 29.) önkormányzati rendeletében foglaltakat, kiemelt figyelemmel a tárgy évi tervezéssel összefüggő kiadások és bevételek tételeire. Kiemelten ellenőrizte az önkormányzati rendelethez csatolt 25 mellékletbe foglaltakat az államháztartásról szóló törvény és annak végrehajtásárról szóló 368/2011. (XII. 31.) Korm. rendeletben előírtak betartását. A Csanyteleki Polgármesteri Hivatal, mint a Képviselő-testület által alapított szervezet, végrehajtotta a testület által kiadott tárgyévi önkormányzati rendeletéből eredő feladatokat, így többek között KGR rendszerben határidőben adatot szolgáltatott a Magyar Államkincstár Csongrád-Csanád Vármegyei Igazgatósága részére (ASP rendszervben). Az önkormányzati költségvetésben az előirányzatok és a teljesítések adataiból levezethető, hogy 2024. január és június 30. napjáig terjedő időszakban a költségvetés tervezése során a betervezett költségvetési bevételek megalapozottan, a kiadások pedig megfelelően, az adott feladat ellátásához szükséges mértékben kerültek jóváhagyásra.

A Belsőellenőr olyan mulasztást, hiányosságot, szabálytalanságot nem tárt fel, amely szabálysértési, vagy büntetőjogi felelősségre vonás kezdeményezésére irányulna, illetve intézkedési terv készítésére kötelezne.

Megnyugtató mind az önkormányzat, mind a hivatal szempontjából a Belsőellenőr azon megállapítása, miszerintaz önkormányzat és a hivatal 2024. évi költségvetési tervezése biztosította a működést és a likviditást.

**Tisztelt Képviselő-testület!**

Indítványozom a tárgyi előterjesztésben, az ahhoz csatolt belsőellenőri jelentésben és a határozati javaslatban foglaltak megvitatását és változtatás nélküli jóváhagyását.

C s a n y t e l e k, 2024. október 07.

Tisztelettel:

……………………………………

Kató Pálné jegyző, hivatalvezető

**…/2024. (X. .. .) Ökt határozat**

**Tárgy: :**  *Csanytelek Község Önkormányzata és a Csanyteleki Polgármesteri Hivatal 2024. évi költségvetése tervezése*

*belsőellenőri szabályszerűségi vizsgálatáról szóló jelentésének jóváhagyása*

**Határozati j a v a s l a t**

Csanytelek Község Önkormányzata Képviselő-testülete a tárgyi előterjesztésben foglaltakat megtárgyalta és a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet szerinti jogkörében eljárva*, elfogadta* a Belsőellenőr által (a belsőellenőrzési tervnek megfelelően) készített, a település jegyzője által beterjesztett, *Csanytelek Község Önkormányzata és a Csanyteleki Polgármesteri Hivatal 2024. évi költségvetése tervezése belsőellenőri szabályszerűségi vizsgálatáról szóló jelentését* e határozathoz 1. mellékletként csatolt tartalommal.

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Szíveri-Gajdán Lejla Belsőellenőr (Szeged)
* Kató Pálné jegyző és általa
* Pénzügyi Ellenőrző, Foglalkoztatáspolitikai és Településfejlesztési Bizottság Elnöke
* Tápainé Karkas Krisztina a Hivatal Adó- és Pénzügyim Iroda Vezetője (Helyben)
* Irattár